कबड्डी कप: 62किलो वर्ग में बूरमाजरा 75 किलो में सियाड़ की टीम जीती
कुराली| निकटवर्तीगांव सींहोमाजरा में सूबेदार नौरंग सिंह मेमोरियल यूथ स्पोर्ट्स क्लब द्वारा कबड्डी खिलाड़ियों सुखविंदर सिंह बिट्टू तथा जसप्रीत सिंह टोनी की याद में आयोजित किए गए पहले दो दिवसीय कबड्डी कप को संपन्न कर दिया गया। इस दौरान स्पोर्ट्स प्रमोटर जैलदार सतविंदर सिंह चैड़ीयां ने विशेष तौर पर अपनी उपस्थिति दर्ज करवाते हुए खिलाड़ियों का मनोबल बढ़ाया। इस अवसर पर जानकारी देते हुए नरिंदर सिंह सींहोमाजरा ने बताया कि टूर्नामेंट के दौरान 62 किलो भार वर्ग में कुल 16 टीमों ने हिस्सा लिया जिनमें से फाइनल मुकाबले में सियाड़ की टीम ने धांधरा (संगरूर) को शिकस्त देने में कामयाबी पाई। इसी तरह 75 किलो भार वर्ग में 12 टीमों ने भाग लिया जिनमें से बूमाजरा एवं मेजबान सींहोमाजरा की टीम फाइनल में पहुंची। फाइनल मैच के दौरान बूरमाजरा ने सींहोमाजरा की टीम को शिकस्त देते हुए जीत दर्ज की है।
bho_Deva hin_Deva